කොළඹ මහ නගර සභාවේ 2014 වර්ෂයේ අය වැය විපක්ෂයේ (එක්සත් ජනතා නිදහස් සන්ධානය) පූර්ණ සහයෝගය ඇතිව සම්මත කිරීම ඓතිහාසික සිද්ධියක් බව පුරපති ඒ. ජේ. එම්. මුසම්මිල් මහතාත් විපක්ෂ නායක අජන්ත ලියනගේ මහතාත් ඊයේ (18) පැවති මාධ්‍ය සාකච්ඡාවේදී කීය.දින දෙකක් මේ අය - වැය පිළිබඳ සාකච්ඡාව සඳහා වෙන් කර තිබුනද එක දිනයෙන්ම එහි අඩුපාඩු පෙන්වා සුහදව සාකච්ඡා කර පෙරේදා රාත්‍රියේම ඡන්දය විමසා මෙය සම්මත කිරීම සිදු කළ බවද එම ආදර්ශවත් ක්‍රියාව දෙපාර්ශවයේම නායකයින් විසින්ද අනුමත කළ බවද පුරපතිවරයාත් විපක්ෂ නායකවරයාත් කියා සිටියහ.විවිධ පළාත් පාලන ආයතන කීපයකම අය වැය පිළිබඳ ගැටලු මතුවූ නමුත් කොළඹ නගර සභාවේ පාලක පක්ෂය හා විපක්ෂය මෙවර අය වැය මේ අන්දමින් සම්මත කිරීම කොළඹ නගරයේ ඇතිවී තිබෙන නව සංවර්ධනයත් අලංකාරකරණයත් සලකා සිදුකළ ක්‍රියාවක් මෙන්ම එය කොළඹ ජනතාවගේ සුවි‍ෙශ්ෂ ජයග්‍රහණයක් බවද ඔවුහු අවධාරණය කළහ.පුරපති ඒ. ජේ. එම්. මුසම්මිල් මහතා - මේ මගේ නායකත්වයෙන් වූ තුන්වෙනි අය වැයයි.